1-yanvardan advokatlik faoliyati elektron tizim orqali litsenziyalanadi

Hukumatning 5 avgustdagi qaroriga ko‘ra, 2023 yil 1 yanvardan advokatlik faoliyatini maxsus elektron tizim orqali litsenziyalanadi. Bu haqda Adliya vazirligi xabar berdi.
Belgilangan nizomga ko‘ra, advokatlik faoliyatini litsenziyalash quyidagi ixtisosliklar bo‘yicha amalga oshiriladi:
Har bir advokat tegishli ixtisoslikni mustaqil tanlaydi va u bo‘yicha malaka imtihoni topshiradi. Talabgor litsenziya olish uchun quyidagi talablarga muvofiq bo‘lishi kerak:
Litsenziyani “Litsenziya” AT yoki YAIDXP (my.gov.uz) orqali elektron portalga har kuni, dam olish va bayram kunlaridan qat’i nazar, 24 soat davomida ariza yuborib olish mumkin.
Imtihonini muvaffaqiyatli topshirgan talabgor litsenziya olish uchun 3 oy ichida tegishli litsenziyalovchi organ (Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari)ga murojaat qilishi kerak. Olingan litsenziya talabgorning doimiy yashash joyi bo‘yicha cheklanmagan muddatga beriladi va O‘zbekistonning butun hududida amal qiladi.
Arizani ko‘rib chiqish uchun BHMning 50 foizi (150 ming so‘m) miqdorida yig‘im undiriladi. Yig‘im to‘langach, ariza avtomatik tarzda talabgorning doimiy yashash joyidagi litsenziyalovchi organga yuboriladi va 10 ish kunida ko‘rib chiqiladi.

Uni berish to‘g‘risida qaror qabul qilinsa, talabgorga xabarnoma yuboriladi. Xabarnoma yuborilgan kundan boshlab 3 oydan ortiq bo‘lmagan muddatga davlat boji (BHMning 1 baravari — 300 ming so‘m) to‘laydi. Davlat boji to‘langach, talabgorga elektron shaklda QR-kod qo‘yilgan litsenziya yuboriladi.